paragraph_text: U pripremi prorede radi se procjena stvarnog stanja šume. Iz dobivenih prikupljenih podataka odredi se intenzitet prorede, metoda i vrijeme prorede. Intenzitet prorede je postotak sječe od ukupne drvne mase šumske sastojine. Na intenzitet prorede utječe dob sastojine. Što je sastojina starija, intenzitet je manji. Prilikom odabira metode pazi se, da nadzemna struktura sastojine ostane neporemećena. U sastojinama do 30. godine starosti prorede se obično rade svake 5., a u starijima svake 7. ili 10. godine.